Source: http://lex.justice.md/md/366761/
Timestamp: 2018-07-23 11:43:55+00:00
Document Index: 5011402

Matched Legal Cases: ['Articolul 1', 'Articolul 2', 'articolul 7', 'articolul 12', 'Articolul 39', 'articolul 401', 'Articolul 1341', 'Articolul 1341', 'articolul 13412', 'articolul 2171', 'Articolul 2171', 'articolul 218', 'Articolul 85', 'Articolul 85', 'Articolul 86', 'Articolul 86', 'Articolul 87', 'Articolul 87']

LPC193/2016
ID intern unic: 366761
Publicat : 23.09.2016 în Monitorul Oficial Nr. 315-328 art Nr : 686
Art. I. – Legea nr. 382-XIV din 6 mai 1999 cu privire la circulaţia substanţelor narcotice şi psihotrope şi a precursorilor (Monitorul Oficial al Republicii Moldova, 1999, nr. 73–77, art. 339), cu modificările ulterioare, se modifică și se completează după cum urmează:
1. Denumirea legii va avea următorul cuprins: „Lege cu privire la circulaţia substanţelor stupefiante, psihotrope şi a precursorilor”.
2. În tot cuprinsul legii, sintagma „substanțe narcotice” se substituie cu sintagma „substanțe stupefiante” la formele gramaticale corespunzătoare.
3. Articolul 1:
noțiunile „drog” și „substanță narcotică (stupefiant), substanță psihotropă” se substituie cu noțiunile „droguri”, „substanțe stupefiante (stupefiante)” și „substanțe psihotrope” cu următorul cuprins:
„droguri – plante sau substanţe stupefiante ori psihotrope, sau amestecuri ce conţin asemenea plante ori substanţe, stabilite de Guvern;
substanţe psihotrope – substanţele înscrise în anexele la Convenţia asupra substanţelor psihotrope din 1971 şi prevăzute în actele normative ale Guvernului;”
„analog al substanţei stupefiante sau psihotrope (analog) – orice substanţă ori asociere de substanţe de origine naturală ori sintetică, în orice stare fizică, sau orice produs, plantă, ciupercă, ori părți ale acestora, care are capacitatea de a produce efecte psihoactive şi care, indiferent de conţinutul său, denumirea sa, modul său de administrare, de prezentare sau de publicitatea care i se face, este ori poate fi folosită în locul unei substanţe sau al unui preparat stupefiant, psihotrop ori cu efect psihotrop sau în locul unei plante ori substanţe aflate sub control naţional şi/sau internaţional;
scop de expertiză – activități cu substanţe stupefiante, psihotrope, cu precursori sau analogi ai acestora, precum şi cu produse etnobotanice, avînd drept obiectiv exclusiv efectuarea expertizei.”
4. Articolul 2 se completează cu alineatul (21) cu următorul cuprins:
„(21) Pe teritoriul Republicii Moldova se interzice circulaţia analogilor substanţelor stupefiante și psihotrope şi a produselor etnobotanice în alte scopuri decît cele ştiinţifice şi/sau de expertiză.”
5. La articolul 7:
alineatul (1) se completează în final cu textul „ , care stabilește modalitatea de finanţare a comitetului”;
„(11) Determinarea substanţelor stupefiante, psihotrope, a precursorilor și analogilor acestora, precum și a produselor etnobotanice, se efectuează în laboratorul desemnat de Ministerul Sănătății.”
„(2) Comitetul:
b) exercită controlul asupra circulaţiei legale a substanțelor stupefiante, psihotrope şi a precursorilor;
h) examinează documentele privind utilizarea obiectivelor şi a încăperilor pentru prepararea, fabricarea, vînzarea cu ridicata şi cu amănuntul, distribuirea şi folosirea substanțelor stupefiante, psihotrope şi a precursorilor.”
6. La articolul 12 alineatul (3), sintagma „Comitetului Internaţional de Control asupra Drogurilor” se substituie cu sintagma „Consiliului Internaţional pentru Controlul Drogurilor”.
7. Articolul 39 va avea următorul cuprins:
„Art. 39. – (1) Operatorii şi utilizatorii care doresc să introducă pe piaţă substanţe clasificate din categoriile I şi II vor desemna un responsabil pentru comerţul cu substanţe clasificate și vor notifica comitetului numele acestuia, informația de contact, precum şi orice modificări ulterioare ale acestor informaţii.
(6) Utilizatorii de substanţe clasificate se vor înregistra în registrul menționat la alin. (5) înainte de a deține substanțele clasificate din subcategoria 2A. Comitetul va refuza înregistrarea în registru dacă constată că solicitantul sau persoana responsabilă de comercializarea substanţelor clasificate nu respectă regimul juridic al acestora. Comitetul va revoca sau va suspenda autorizația solicitantului și îl va radia din registru dacă constată că acesta nu mai îndeplineşte cerinţele în baza cărora i-a fost acordată autorizaţia.
(7) Comitetul introduce în registrul operatorilor şi utilizatorilor de substanţe clasificate pe operatorii și utilizatorii care au obținut o autorizație.”
8. Legea se completează cu articolul 401 cu următorul cuprins:
„Art. 401. – (1) Orice persoană care furnizează unui cumpărător o substanţă clasificată va obţine de la acesta o notificare în care se specifică utilizarea sau utilizările substanţei clasificate. Pentru fiecare substanţă clasificată va fi întocmită o notificare separată.
c) cantităţile comandate de substanță corespund consumului mediu anual al unui cumpărător de acest tip. Notificarea respectivă va fi conformă cu modelul stabilit de comitet. Operatorul care furnizează substanţe clasificate din categoria I indică data pe un exemplar al notificării cumpărătorului, certificînd conformitatea acestuia cu originalul. Acest exemplar va însoţi întotdeauna substanţa din categoria I care circulă şi va fi prezentat, la cerere, comitetului, care are sarcina de a verifica conţinutul vehiculelor în timpul operaţiunilor de transport al substanţelor clasificate.
(7) Documentaţia şi înregistrările menţionate la alin. (4)–(6) sînt păstrate o perioadă de cel puţin 3 ani de la încheierea anului calendaristic pe parcursul căruia a avut loc tranzacţia şi, la cerere, sînt puse la dispoziţia comitetului în scop de verificare.
(12) Operatorii şi utilizatorii furnizează comitetului trimestrial, în rezumat, informaţii privind tranzacţiile lor cu substanţe clasificate conform art. 39 şi conform prezentului articol.”
9. Tabelul nr. IV din anexă va avea următorul cuprins:
„Tabelul nr. IV. Substanţele incluse şi categorisite conform tabelelor şi listelor substanţelor stupefiante, psihotrope şi ale precursorilor acestora, supuse controlului, aprobate de Guvern.”
Art. II. – Codul penal al Republicii Moldova nr. 985-XV din 18 aprilie 2002 (republicat în Monitorul Oficial al Republicii Moldova, 2009, nr. 72–74, art. 195), cu modificările ulterioare, se modifică după cum urmează:
1. Articolul 1341 va avea următorul cuprins:
„Articolul 1341. Droguri, precursori, etnobotanice
şi analogii acestora
(1) Prin droguri se înţeleg plantele sau substanţele stupefiante ori psihotrope, sau amestecurile ce conţin asemenea plante ori substanţe, stabilite de Guvern.
(2) Prin stupefiante se înţeleg substanţele înscrise în anexele la Convenţia unică a Naţiunilor Unite asupra substanțelor stupefiante din 1961, modificată prin Protocolul din 1972, şi prevăzute în actele normative ale Guvernului.
(3) Prin substanţe psihotrope se înţeleg substanţele înscrise în anexele la Convenţia asupra substanţelor psihotrope din 1971 şi prevăzute în actele normative ale Guvernului.
(4) Prin precursor se înţelege substanţa de origine naturală sau sintetică utilizată ca materie primă la producerea de substanțe stupefiante sau psihotrope.
(5) Prin produse etnobotanice (etnobotanice) se înţeleg amestecurile de prafuri şi/sau plante sau amestecurile de ierburi şi diverse părţi de plante stropite cu substanțe chimice, care produc schimbări ce induc efecte fiziologice şi/sau mentale, halucinogene şi/sau acţiuni psihoactive.
(6) Prin analog al substanţei stupefiante sau psihotrope se înţelege orice substanţă sau asociere de substanţe de origine naturală ori sintetică, în orice stare fizică, sau orice produs, plantă, ciupercă, ori părți ale acestora, care are capacitatea de a produce efecte psihoactive şi care, indiferent de conţinutul său, denumirea sa, modul său de administrare, de prezentare sau de publicitatea care i se face, este ori poate fi folosită în locul unei substanţe sau al unui preparat stupefiant, psihotrop ori cu efect psihotrop sau în locul unei plante ori substanţe aflate sub control naţional şi/sau internaţional.
(7) Listele de substanţe stupefiante, psihotrope şi de precursori se aprobă, se modifică și se completează de către Guvern.
(8) În cazul sustragerii, însuşirii, extorcării sau al altor acţiuni ilegale cu droguri, precursori, etnobotanice sau analogi ai acestora, proporţiile acestora – mici, mari sau deosebit de mari – se determină conform cantităţilor mici, mari sau deosebit de mari stabilite de Guvern.
(9) Prin circulaţia drogurilor, precursorilor, etnobotanicelor și analogilor acestora se înţeleg orice operaţiuni precum experimentarea, elaborarea, producerea (fabricarea), prepararea, cultivarea, extragerea, prelucrarea, transformarea, deținerea, stocarea, păstrarea, livrarea, eliberarea, distribuţia, expedierea, transportul, procurarea (cumpărarea), comercializarea, distrugerea, importul, exportul, utilizarea, promovarea acestora şi alte activități conexe.”
2. La articolul 13412 alineatul (1), textul „de substanțe narcotice, psihotrope și/sau de alte substanțe cu efecte similare” se substituie cu textul „droguri și/sau alte substanțe cu efecte similare”.
3. La articolul 2171:
denumirea și alineatul (1) vor avea următorul cuprins:
„Articolul 2171. Circulația ilegală a drogurilor,
etnobotanicelor sau analogilor
acestora în scop de înstrăinare
(1) Semănatul ori cultivarea de plante ce conţin droguri, prelucrarea ori utilizarea unor astfel de plante fără autorizaţie sau semănatul ori cultivarea de plante pentru fabricarea produselor etnobotanice, săvîrşite în scop de înstrăinare,
se pedepsesc cu amendă în mărime de la 600 la 900 de unităţi convenţionale sau cu închisoare de pînă la 2 ani, iar persoana juridică se pedepseşte cu amendă în mărime de la 3000 la 5000 de unităţi convenţionale, cu privarea de dreptul de a exercita anumite activități sau cu lichidarea persoanei juridice.”;
la alineatul (2), textele „substanțele narcotice, psihotrope și cu analoagele lor” și „substanțelor narcotice, psihotrope sau a analoagelor lor” se substituie cu textele „droguri sau cu analogi ai acestora” și, respectiv, „drogurilor sau analogilor acestora”;
la alineatul (3) litera c), textul „substanțelor narcotice, psihotrope sau a analoagelor lor” se substituie cu textul „drogurilor sau a analogilor acestora”.
4. În cuprinsul articolelor 217, 2172–2176 și 219, textul „substanțe narcotice, psihotrope sau analoagele lor (acestora)” se substituie cu textul „droguri, etnobotanice sau analogii acestora”, textul „substanțe narcotice sau psihotrope” se substituie cu textul „droguri sau etnobotanice”, iar textul „substanțe narcotice, psihotrope” – cu textul „droguri, etnobotanice”, la formele gramaticale corespunzătoare.
5. La articolul 218, textele „substanțe narcotice sau psihotrope”, „preparate narcotice sau psihotrope” și „preparate și(ori) substanțe narcotice sau psihotrope” se substituie cu textul „droguri” la formele gramaticale corespunzătoare.
Art. III. – Codul contravenţional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova, 2009, nr. 3–6, art. 15), cu modificările ulterioare, se modifică după cum urmează:
1. Articolul 85 va avea următorul cuprins:
„Articolul 85. Procurarea ori păstrarea ilegală de droguri,
precursori, etnobotanice şi a analogilor acestora
în cantităţi mici sau consumul de droguri
fără prescripţia medicului
(1) Procurarea ori păstrarea ilegală, fără scop de înstrăinare, a drogurilor, precursorilor, etnobotanicelor şi a analogilor acestora în cantităţi mici, precum şi consumul de droguri fără prescripţia medicului
se sancţionează cu amendă de la 20 la 50 de unităţi convenţionale sau cu muncă neremunerată în folosul comunităţii de pînă la 72 de ore.
(2) În cazul persoanei care a predat benevol drogurile, precursorii, etnobotanicele şi analogii acestora, deţinute ilegal, sau care s-a adresat ori acceptă să se adreseze benevol la o instituţie medicală pentru a i se acorda asistenţa necesară în legătură cu consumul ilegal al acestora, este înlăturată răspunderea contravenţională pentru faptele prevăzute de prezentul articol.”
2. Articolul 86 va avea următorul cuprins:
„Articolul 86. Neluarea de măsuri pentru asigurarea
protecţiei semănăturilor de plante ce conţin
droguri, precursorişi analogi ai acestora
Neluarea măsurilor prevăzute de legislaţie pentru asigurarea regimului stabilit de protecţie a semănăturilor de mac somnifer, de cînepă, de arbust de coca, a locurilor de păstrare şi de prelucrare a recoltelor acestor culturi, neluarea de măsuri pentru distrugerea resturilor rămase după recoltare şi a deşeurilor de producţie ce conţin droguri, precursori şi analogi ai acestora
se sancţionează cu amendă de la 150 la 350 de unităţi convenţionale aplicată persoanei cu funcţie de răspundere, cu amendă de la 500 la 1000 de unităţi convenţionale aplicată persoanei juridice.”
3. Articolul 87 va avea următorul cuprins:
„Articolul 87. Cultivarea ilegală a plantelor ce conţin
droguri, precursori şi analogi ai acestora
și fabricarea etnobotanicelor
Cultivarea ilegală a plantelor ce conţin droguri, precursori şi analogi ai acestora și fabricarea etnobotanicelor fără scop de înstrăinare, dacă faptele nu constituie infracţiuni,
se sancţionează cu amendă de la 70 la 100 de unităţi convenţionale aplicată persoanei fizice, cu amendă de la 300 la 500 de unităţi convenţionale aplicată persoanei cu funcţie de răspundere, cu amendă de la 500 la 1000 de unităţi convenţionale aplicată persoanei juridice, în toate cazurile cu/sau fără privarea de dreptul de a desfăşura o anumită activitate pe un termen de la l an la 3 ani.”
Art. IV. – (1) Prezenta lege transpune parţial prevederile Regulamentului (CE) nr. 273/2004 al Parlamentului European şi al Consiliului din 11 februarie 2004 privind precursorii drogurilor, publicat în Jurnalul Oficial al Uniunii Europene L 47 din 18 februarie 2004.
a) va pune în concordanţă actele sale normative cu prevederile prezentei legi;
b) va înainta Parlamentului propuneri de modificare a legislaţiei în vigoare în conformitate cu prezenta lege.
Nr. 193. Chişinău, 28 iulie 2016.